## Naredba o homologaciji prednjih i stražnjih pozicijskih svjetala, kočnih svjetala, pokazivača smjera i svjetla za osvjetljavanje stražnje registarske pločice za mopede, motocikle i vozila koja se mogu

### NN 147/1998 (12.11.1998.), Naredba o homologaciji prednjih i stražnjih pozicijskih svjetala, kočnih svjetala, pokazivača smjera i svjetla za osvjetljavanje stražnje registarske pločice za mopede, motocikle i vozila koja se mogu

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2. članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI PREDNJIH I STRAŽNJIH POZICIJSKIH SVJETALA, KOČNIH SVJETALA, POKAZIVAČA SMJERA I SVJETLA ZA OSVJETLJAVANJE STRAŽNJE REGISTARSKE PLOČICE ZA MOPEDE, MOTOCIKLE I VOZILA KOJA SE MOGU SMATRATI TAKVIM**

I. PODRUČJE PRIMJENE

1. Prednja i stražnja pozicijska svjetla, kočna svjetla, pokazivači
smjera i svjetla za osvjetljavanje stražnje registarske pločice za mopede,
motocikle i vozila koja se mogu smatrati takvim moraju biti homologirani
sukladno ovoj naredbi.

II. ZAHTJEVI

2. Prednja i stražnja pozicijska svjetla, kočna svjetla, pokazivači
smjera i svjetla za osvjetljavanje stražnje registarske pločice u smislu
ove naredbe moraju udovoljavati zahtjevima Pravilnika broj 50 Ekonomskog
povjerenstva Ujedinjenih naroda za Europu, s izmjenama i dopunama koje
su stupile na snagu zaključno 5. svibnja 1991.1, koji je dodatak
Ženevskom sporazumu iz 1958. o prihvaćanju jednakih uvjeta za homologa-ciju
i uzajamno priznavanje homologacije opreme i dijelova motornih vozila (u
daljnjem tekstu: Pravilnik ECE R 50.00).

3. Pravilnik ECE R 50.00 u izvorniku dostupan je u Normoteci Državnog
zavoda za normizaciju i mjeriteljstvo.

III. ISPITIVANJE SVJETALA

4. Ispitivanje prednjih i stražnjih pozicijskih svjetala, kočnih svjetala,
pokazivača smjera i svjetla za osvjetljavanje stražnje registarske pločice
u smislu ove naredbe može provoditi samo ovlašteni laboratorij prema zahtjevima
Pravilnika ECE R 50.00.

IV. HOMOLOGACIJA SVJETALA

5. Državni zavod za normizaciju i mjeriteljstvo provodi homologaciju
svjetala u smislu ove naredbe prema Pravilniku ECE R 50.00.

V. PROVJERA SUKLADNOSTI

6. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

7. Ova naredba stupa na snagu osmog dana nakon objave u "Narodnim novinama".

8. Danom stupanja na snagu ove naredbe prestaje važiti "Naredba o obaveznoj
homologaciji prednjih pozicijskih svjetala, stražnjih pozicijskih svjetala,
stop svjetala, pokazivala smjera i svjetla stražnje registarske pločice
za bicikle s motorom i motocikle" ("Narodne novine" br. 53/91).

\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/ Ad. 49/ (Izvorni pravilnik, stupio na
snagu 1. lipnja 1982.)
E/ECE/324 - E/ECE/TRANS/505Rev.1/ Ad.49/Corr.1 (Ispravak 1, stupio na snagu
1. lipnja 1982.)
E/ECE/324 - E/ECE/TRANS/505Rev.1/ Ad.49/Amend.1 (Dopuna 1, stupila na snagu
5. svibnja 1991.)

Klasa: 011-02/98-02/37
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 147/1998-1825